Վլադիմիր Պրոշկին

Վլադիմիր Վիկտորովիչ Պրոշկին (, ), ռուս գեղանկարիչ, գծանկարիչ, Ռուսաստանի Դաշնության վաստակավոր նկարիչ (2011), Սանկտ Պետերբուրգի նկարիչների միության անդամ (մինչև 1992 թվականը՝ ԽՍՖՍՀ նկարիչների միության Լենինգրադի կազմակերպություն)։

Կենսագրություն 
Վլադիմիր Պրոշկինը ծնվել է 1931 թվականի հուլիսի 11-ին Լենինգրադում, նկարիչների ընտանիքում։ Նրա ծնողները՝ Վիկտորյա Բելակովսկայան (1901-1965) ու Վիկտոր Պրոշկինը (1906-1983), եղել են հայտնի նկարիչներ, Գեղարվեստատեխնիկական բարձրագույն ինստիտուտի (ներկայում՝ Սանկտ Պետերբուրգի Իլյա Ռեպինի անվան գեղանկարչության, քանդակագործության ու ճարտարապետության ինստիտուտ) շրջանավարտներ։

Վլադիմիր Պրոշկինը սովորել է Լենինգրադի Գեղարվեստի միջնակարգ դպրոցում (1944-1945), Լենինգրադի Իլյա Ռեպինի անվան գեղանկարչության, քանդակագործության ու ճարտարապետության ինստիտուտում (1951-1957)։ Սովորել է Ալեքսանդր Զայցևի, Վասիլի Սոկոլովի, Լեոնիդ Խուդյակովի մոտ։ 1957 թվականին վարտել է ինստիտուտը Բորիս Իոգանսոնի արվեստանոցում և ստացել գեղանկարչի կոչում։ Նրա դիպլոմային աշխատանքները եղել են «Ծովախորշ Բարենցի ծովում» () և «Անտառային հողակտորում» () նկարները։

Վլադիմիր Պրոշկինը մասնակցել է ցուցահանդեսների 1957 թվականից՝ իր աշխատանքները ներկայացնելով Լենինգրադի առաջատար նկարիչների աշխատանքների կողքին։ Ստեղծել է բնանկարներ, ժանրային նկարներ, նատյուրմորտներ։ Աշխատել է յուղաներկերով, ջրաներկով, զբաղվել է գրքերի նկարազարդմամբ, արդյունաբերական գրաֆիկայով ու ձևավորման արվեստով։ 1958 թվականին դարձել է Լենինգրադի նկարիչների միության, իսկ 1997 թվականին՝ Սանկտ Պետերբուրգի ջրանկարիչների միության անդամ։

Վլադիմիր Պրոշկինի աշխատանքներից են «Лёд идёт», «Վարդեր։ Նատյուրմորտ» (երկուսն էլ 1957), «Կոլայի ծոց», «Գարնանային հեղեղում» () (երկուսն էլ 1958), «Գազատարի ուղեգծին» (), «Մայիսյան օր» (երկուսն էլ 1959), «Բակ Ղրիմում» (), «Ծովածոցում» (երկուսն էլ 1960), «Ռոժդեստվենո։ Բնանկար» (1961), «Խնձորենիների բներ» (1962), «Գարնանը», «Օրեդեժ գետը» (երկուսն էլ 1964), «Նարգիզներ պատուհանին» (1972), «Ձմեռում», «Պենատներ։ Արհեստական լճակ» (երկուսն էլ 1973), «Հյուսիսային գիշեր։ Ճանապարհին» (1975), «Աշնանային այգի», «Հերկում» (), «Աշնանային օրեր» (բոլորը՝ 1977), «Խոտհնձից առաջ», «Հունիս» (երկուսն էլ 1979), «Աշնանային եղանակ» (1994), «Առավոտը գետի ափին» (1999), «Առուն ձյան մեջ» (2001) և այլ նկարներ։

1980-ական ու 1990-ական թվականների սահմանագծին Վլադիմիր Պրոշկինի աշխատանքները ներկայացվել են Եվրոպայի հանրությանը՝ մասնակցելով մի շարք արասահմանյան ցուցահանդեսների։

Վլադիմիր Պրոշկինի անհատական ցուցահանդեսներն անցկացվել են 1977 (Լենինգրադ, ԽՍՖՍՀ նկարիչների միության Լենինգրադի կազմակերպություն), 1997 (Սանկտ Պետերբուրգ, Ա. Պուշկինի համառուսական թանգարան) 2001 (Սանկտ Պետերբուրգ, «Манеж» կենտրոնական ցուցասրահ), 2004 (Մոսկվա, Ա. Պուշկինի պետական թանգարան) թվականներին։ 2002 թվականին պարգևատրվել է «Հայրենիքին մատուցած ծառայությունների համար» II աստիճանի մեդալով։ 2011 թվականին ստացել է Ռուսաստանի Դաշնության վաստակավոր նկարչի պատվավոր կոչում։ Վլադիմիր Պրոշկինի ստեղծագործությունները պահվում են Սանկտ Պետերբուրգի Ռուսական թանգարանում, այլ թանգարաններում ու մասնավոր հավաքածուներում Ռուսաստանում, Լատվիայում, Էստոնիայում, Ֆրանսիայում, Իտալիայում, Ֆինլանդիայում, Իսրայելում, Ճապոնիայում, Մեծ Բրիտանիայում և այլ երկրներում։

Ցուցահանդեսներ

Ծանոթագրություններ 

Ռուս նկարիչներ
ԽՍՀՄ նկարիչների միության անդամներ
Ռուսաստանի Դաշնության վաստակավոր նկարիչներ
Ռուս բնանկարիչներ
Սանկտ Պետերբուրգի նկարիչների միության անդամներ
Խորհրդային նկարիչներ
«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ